ALIS-avtale

# Bakgrunn og rammer for avtalen

## Formål

Formålet med ALIS-avtalen er å skape forutsigbarhet og trygghet gjennom spesialistutdanningen i allmennmedisin. Avtalene inneholder tiltak og oppfølging i spesialiseringsløpet som kommer i tillegg til det legen har krav på som følge av ­[Forskrift om spesialistutdanning og spesialistgodkjenning for leger og tannleger (spesialistforskriften)](https://lovdata.no/dokument/SF/forskrift/2016-12-08-1482).

Avtalen er tilpasset Helsedirektoratets tilskuddsregelverk [Nasjonal ALIS og veiledning.](https://www.helsedirektoratet.no/tilskudd)

Denne avtalen regulerer rettigheter og plikter for ALIS og kommunen knyttet til innholdselementene:

* standardelementer med statlig tilskudd
* tilleggselementer med statlig tilskudd for kommuner definert til å ha særskilte rekrutteringsutfordringer
* eventuelle elementer med kommunal tilleggsfinansiering

Informasjon om tilskuddsbeløp og veiledning om satser som kan benyttes ved beregning av de ulike elementene finnes på Helsedirektoratets nettside [Nasjonal ALIS og veiledning.](https://www.helsedirektoratet.no/tilskudd)

## Varighet

Avtalen gjelder under spesialistutdanningen og mens ALIS har tjenestetid i kommunal helse- og omsorgstjeneste. Varigheten er begrenset oppad til 5 år, gitt fulltids arbeid, perioden kan forlenges ved deltidsarbeid, og ved lov- og avtalefestet fravær.

Avtalen gjelder ikke i perioden ALIS har institusjonstjeneste utenfor kommunal helse- og omsorgstjeneste.

Avtalen forutsetter innvilgelse av tilskudd fra Helsedirektoratets til tilskuddsordning Nasjonal ALIS og veiledning. Dersom det ikke gis statlig tilskudd opphører avtalen.

Avtalen opphører automatisk fra samme tidspunkt som legen eventuelt fratrer sin stilling/ fastlegeavtale/vikaravtale/introduksjonsavtale.

# Avtaleparter

Parter i avtalen er kommunen og allmennlege i spesialisering i allmennmedisin (ALIS), herunder fastlege/fastlegevikar, introduksjonslege eller lege i annet kommunalt legearbeid.

**Kommune:**

|  |  |
| --- | --- |
| **Kommune** |  |
| **Kontaktperson** |  |

**Allmennlege i spesialisering i allmennmedisin:**

|  |  |
| --- | --- |
| **Navn** |  |
| **HPR-nr.** |  |
| **Arbeidssted** |  |
| **Stilling/arbeidstittel** |  |

**Annet:**

|  |  |
| --- | --- |
| **Dato for oppstart i ny ordning for spesialistutdanning** |  |
| **Navn på veileder i allmennmedisin**  |  |

# Partenes rettigheter og plikter

Det er en grunnleggende forutsetning for avtalen at begge parter oppfyller krav definert i Helsedirektoratets regelverk for tilskuddsordningen [Nasjonal ALIS og veiledning.](file:///C%3A%5CUsers%5Cchnes%5CAppData%5CLocal%5CMicrosoft%5CWindows%5CINetCache%5CContent.Outlook%5CHZFSYA32%5Clenke)

## Kommunens oppgaver og plikter

**Kommunen skal:**

* Oppfylle sine plikter som utdanningsvirksomhet, regulert i spesialistforskriften.
* Dekke kostnader i tråd med elementene i ALIS-avtalen.

## Legens oppgaver og plikter

**Legen skal:**

* Gjennomføre de aktiviteter som er avtalt, og som framkommer av ALIS-avtalen.
* Informere kommunen og veileder dersom aktiviteter ikke lar seg gjennomføre som avtalt.
* Varsle kommunen dersom spesialiseringsløpet midlertidig eller permanent avbrytes.

# Innhold i ALIS-avtalen

## Standardelementer for alle kommuner – statlig tilskudd

Standardelementer er avtaleelementer som alle kommuner med ALIS kvalifiserer til å søke statlig tilskudd for. Maksimalt årlig tilskuddsbeløp per ALIS per år vil i tråd med regelverket for Nasjonal ALIS og veiledning, avhenge av om ALIS er fastlege/fastlegevikar, introduksjonslege eller allmennlege utenfor fastlegeordningen. Tilskuddsbeløpet graderes i henhold til stillingsprosent og antall måneder det søkes tilskudd om.

### Praksiskompensasjon ved fravær fra fastlegepraksis i forbindelse med gjennomføring av læringsaktiviteter og veiledning

**Dette avtaleelementet gjelder ikke allmennlege i kommunalt legearbeid utenfor fastlegeordningen.**

Fravær i forbindelse med gjennomføring av individuell veiledning, gruppeveiledning og læringsaktiviteter vil variere gjennom avtaleperioden.

Der ALIS er næringsdrivende etter hovedmodellen og selv dekker praksisutgiftene, vil praksiskompensasjonen tilfalle ALIS. Praksiskompensasjonen tilfaller kommunen når ALIS er ansatt.

Ved andre avtaler som påvirker tilknytning og ansvar for praksisutgiftene avtales fordeling av praksiskompensasjon mellom kommune og ALIS.

|  |
| --- |
| **Følgende er avtalt:**  |
|  |

### Dekning av utgifter ved gjennomføring av læringsaktiviteter

Legeforeningens utdanningsfond fond II dekker delvis utgifter i forbindelse med kurs og gruppeveiledning, og reiseutgifter etter søknad.

Utover dette dekkes gjennom denne avtalen utgifter til gjennomføring av læringsaktiviteter.

|  |
| --- |
| **Følgende er avtalt:**  |
|  |

### Kompensasjon for lavere produktivitet

**Dette avtaleelementet gjelder ikke introduksjonslege og allmennlege i kommunalt legearbeid utenfor fastlegeordningen.**

For ALIS kan det i utdanningsperioden være hensiktsmessig med lavere produktivitet ved reduksjon i antall pasientkonsultasjoner per dag og/eller reduksjon av antall listeinnbyggere. Dette kan avtales med kommunen, og hvor endring i listetak må samsvare med fastlegeavtalen.

Der ALIS er næringsdrivende etter hovedmodellen vil kompensasjonen for lavere antall listeinnbyggere tilfalle ALIS, mens kompensasjonen tilfaller kommunen når ALIS er ansatt.

Ved andre avtaler som påvirker fordelingen av kompensasjon for lavere antall listeinnbyggere avtales fordelingen av kompensasjonen mellom kommune og ALIS.

|  |
| --- |
| **Følgende er avtalt:**  |
|  |

###

###  Veiledning tilsvarende spesialistforskriftens krav

Individuell veiledning av leger i spesialisering i allmennmedisin er obligatorisk og gjennomføres i henhold til spesialistforskriftens krav.

### Valgfrie elementer

Det kan avtales tilskudd til valgfrie elementer. Dette kan eksempelvis være faglige nettverkssamlinger, opplæring av veileder og/eller andre relevante og målrettede tiltak.

Også andre elementer som utfra lokale forhold anses som relevante kan avtales under dette punktet.

|  |
| --- |
| **Følgende er avtalt:** |
|  |

## Tilleggselementer for kommuner med særskilte rekrutteringsutfordringer – statlig tilskudd

Kommuner som av Helsedirektoratet er definert å ha særskilte rekrutteringsutfordringer vil, utover rammene for standardelementene beskrevet i kapittel 4.1, kvalifisere for tilskudd til tilleggselementer og økt tilskuddsbeløp fastsatt av Helsedirektoratet.

Tilleggselementer kan tilbys av kommunen gjennom dialog med den enkelte ALIS, og kan variere fra avtale til avtale.

|  |
| --- |
| **Følgende er avtalt:** |
|  |
|  |
|  |

## Elementer med kommunal finansiering

Utover standard- og tilleggselementer med statlig tilskudd, kan det mellom kommune og ALIS avtales elementer som utelukkende finansieres gjennom kommunale midler.

*(Elementer i avtaler inngått før 1.1.22, som ikke passer inn under foregående kapitler kan tas inn her.)*

|  |
| --- |
| **Følgende er avtalt:** |
|  |
|  |
|  |

Sted og dato:

for kommunen for ALIS

……………………………………………………..…